Poesier
Forfattere: Kenneth Krabat
Tidsskrift: passage (2019-12-20)

## LA TO COME

Naturen har generobret Los Angeles 1 en blomsterløs natur fra alle mellemrum og revner den endelige symbiose endelig virkelig Gaia hud der dækker hver en flade glatter hvert et hjørne hérfra med vejret trukket tungt i dragten bølger centimeterlange hår hvorend jeg ser som hav i brise ikke længere plads til pryd LA har ståpels

## Poesier

6 2

## LUFT FRA I AFTES

Jeg var stadig på luft fra i aftes da jeg traf dig 2 Du ved ikke hvad i aftes betyder? Jeg piskede horden af tyroner af sted over sletten da sandet indhentede mig jeg døde i sandet mine tyroner døde i dag lever jeg det er hvad i aftes er du var der ikke siger du? nej du var ikke på sletten du var ikke på planeten du var ikke i skødet på din fader i din moder ikke en bevidst tanke for din herkomst men dér mødte jeg dig på sletten mens jeg døde sådan er kærligheden du elsker mig ikke siger du? men hvordan skulle du også kunne dét du har kun lige mødt mig du ved ikke hvem jeg er du elsker en anden som du elsker som du må det vil høre op gårsdagen vil have været begyndelsen på enden eller morgendagen vil præcision er ikke vigtig når konvergensen står for døren se bare på konstellationerne hvorfra skal de betragtes for at stå på linje? måske nu er det afgørende øjeblik det er uden betydning for os begge sand vil tage mig igen og jeg vil vente indtil du elsker mig og så vil jeg vende tilbage for at udleve resten af dit liv mine tyroner venter min elskede

## A. til OM BORD

hér mindstemålet for alskens brudte løfter politiske kræfter skabte fartøjet skabte skabte rummet i tiden alting tar skabte givet allerede reduceret til fodnoter på omtaler af nyere teknologi til fortid de glemmer sådan sætter de håb i søen de glemmer menneskene universet er mere hav end himmel hér er mit skib denne min kabys hér er mit skib dette mit lukaf hér er mit dette mit dæk mine motorer min proviant og ilt og bly mest af alt min bly smagen af bly tung overalt og i søvnen en tone en defekt strømforsyning flamingo versus flamingo udsultede mus ridsende negle en lyd i tænder lyden i tindinger i alt der berøres når jeg berører når jeg vågner har jeg endelig sovet lidt og dér en fjern destination og var det så blot en vej havde nogen blot tegnet et kort over ruten med udsigtssteder rekreative pauser på rejsen men der ér intet at se der ikke var lige før intet fjernet føjet til ingen uforanderlig plan hvert eneste sekund kan en mikrometeorit i rette forkerte vinkel bore sig igennem skibet gennem kroppen ingen sikkerhed der ér ingen sikkerhed der er ingen vind sejl at tage ned eller sætte intet ror på mit skib B. er en ny verden for menneskene behøvede at forlade A. det er sandt det gjorde de virkelig det var sandt måske er det sandt endnu

```
denne rute behøver de virkelig findes skibet selveste vejen hvis det når frem vil en lysende streg sitre gennem det mest u·opopop·lyste af mørke lade drømmen om at overdrage det smukkeste være vejen som digteren siger det ikke en dom men drømmen kun drømmen og tanken ejer entropien ikke kun ved at søge og lede findes en orden orden betegner liv orden mere præcist orden end opdagelsen af nye grundstoffer nye sole tilstedeværelse drømmen må udholdes må leves med udholdes leves UDEN ankommer skibet tomt og menneskene som husker observerer på afstand vil stadig skulle gætte og uden beviser flytter de sig ikke orden behøver et formål uden orden flytter de sig ikke en helt tom planet skal vente dem vente dem for enden af en lineal bøjet som lys en vej en rejse der knap er begyndt der pokkermig knap er begyndt altid har været i gang der ér blot at forestille mig mørket fare forbi stirre ud håbe det faktisk farer forbi jeg er glemt hér i skibet. Man har glemt mig. Jeg er B.
```

## TAG NU BARE BIERNE (og ikke ét ord om mad)

er du en lille bi i flugt fra blomst til blomst som trofast afleverer din pollen i bistadet og kuben hvor de andre bier tager imod din last

eller er du en tvangsudskreven pollinator på stige med vatpind på frugttræers blomster på buske på prydplanter efter bestilling

eller er du en af pesticidindustriens gorillaer som mod betaling kynisk hævder pesticidernes ufarlighed for den flyvende kravlende biomasse de ikke er designet til

eller er du en kunstig bi der rationelt kun besøger blomster i WIFI-radius som ingen i bisværmen før har besøgt

eller er du en bi i en hacket sværm på millioner der fjernstyret begår teknoharakiri i flymotorer og ved at tvinge selvkørende lastbiler af vejen

eller er du en drone der overvåger bisværme og snart en hacket drone der dødsdømt forsøger at lande på vand

eller afsløres din IP i forsøget på at hacke andres sværme skade andres pollinering som alle kapitalinteresser gør det fordi ingen længere interesserer sig for om du er en nation

eller er du bestukket til at forfalske rapporter og ved at de bestilte afgrøder er forblevet upollinerede eller at kapitalkonkurrenternes er pollinerede i stedet

eller planter du nye blomster og træer overalt guerillastyle med livet som indsats og uden godkendt licens til de 3 % pollinerende biomasse der er tilbage

eller tilhører du dem som blot ærer blomster på din jord på jordstykker og parker overalt hylder og hæger skønt aldrig siger fra eller brokker dig

eller hører du til blandt nihilisterne der besprøjter både fritvoksende og kontrollerede blomster med biomasseskadende insektbekæmpelsesmidler

## eller er du selv en blomst med en nytte- og symbolværdi som aldrig før eller måske et menneske

## Noter

- 1 tak til Peter Adolphsen for den indledende sætning.
- 2 [v1.0] (The air of last night fra RED.NOT.)